Borneo

Borneo je kupa w juhowuchodnej Aziji a jedna z Wulkich Sundaskich kupow. Wona je najwjetša kupa Azije a třeća najwjetša swěta po Grönlandskej a Nowej Gineji. 

Sewjerny dźěl kupy słuša k Malajziji a tamnišimaj zwjazkowymaj statomaj Sarawak a Sabah. Mała kónčina (ca. 5.000 km²) mjez Sarawakom a Sabahom twori njewotwisny sultanat Brunei, zbytk je indoneski teritorij. 

Přestrjeń kupy wučinja 743.330 km² (wjace hač dwójce tak wulka kaž Němska). Kupa je wot tropiskich lěsow pokryta, kotrež so wot wjele wšelakich družinow zwěrjatow wobydla. Ke charakteristiskim zastupjerjam zwěriny kupy słušatej orang-utan a palčikowy elefant, poddružina indiskeho elefanta, wobeju wot wotemrěća wohroženej. Kupa ma wjace hač 20 milionow wobydlerjow.

Najwjetša etniska skupina w Sabahu je skupina Kadazan (25 %). 

W lěće 2019 je so wobzamknyło, zo so stolica Indoneskeje do Nusantary na kupje Borneo přepołoži.

 Wotkaz 

Kategorija:Kupa w Aziji
Kategorija:Geografija Indoneskeje
Kategorija:Geografija Malajzije
!